Dôvodová správa
k transformácii štátnej príspevkovej organizácie

Nemocnica s poliklinikou Medzilaborce, Komenského 134/4, 068 14 Medzilaborce

	Dôvodom predloženia tohto materiálu na rokovanie vlády Slovenskej republiky, je vydanie rozhodnutia o transformácii štátnej príspevkovej organizácie Nemocnica s poliklinikou Medzilaborce a jej premeny na neziskovú organizáciu poskytujúcu všeobecne prospešné služby.
	Vláda dňa 10. apríla 2002 uznesením č. 364 rozhodla o zaradení Nemocnice s poliklinikou Medzilaborce do zoznamu rozpočtových a príspevkových organizácií určených na premenu na neziskové organizácie poskytujúce všeobecne prospešné služby.

1.	Základné údaje o štátnej príspevkovej organizácii
Nemocnica s poliklinikou Medzilaborce, so sídlom Komenského 134/4, Medzilaborce bola zriadená Ministerstvom zdravotníctva rozhodnutím č. 1970/1991 –A/XIII.-3 zo dňa 14.6.1991.
Transformačný projekt štátnej príspevkovej organizácie bol na ministerstvo pre správu a privatizáciu národného majetku predložený dňa 10. júna 2002.
Do transformačného procesu v zmysle predloženého projektu vstupuje celý majetok v správe štátnej príspevkovej organizácie. Súčasťou tohto majetku je vyčlenený aj tzv. prioritný majetok ktorý je uvedený v prílohe č. 3.
Bilančná hodnota majetku štátu, ktorý vstupuje do transformačného procesu bola stanovená znaleckým posudkom č. 01-03/2002 zo dňa 22.3.2002 vrátane doplnku č. 1 zo dňa 9. júla 2002 znaleckou organizáciou BB Consulting, s.r.o. Banská Bystrica vo výške 165 003 tis. Sk. Prioritný majetok, ktorý je uvedený v prílohe č. 3 tohto materiálu, ktorého zostatková hodnota je vo výške 51 078 tis. Sk. Výška záväzkov k 31.12.2001 je vo výške 23 611 tis. Sk, pričom v transformačnom návrhu, ktorý bol prijatý Ministerstvom zdravotníctva SR sa predpokladá vysporiadanie záväzkov formou oddĺženia zo strany štátu.
Región nemocnice zaberá značnú rozlohu  s nízkou hustotou osídlenia obyvateľstvom vyššou vekovou štruktúrou. Hlavným predmetom činnosti zdravotníckeho zariadenia je poskytovanie ambulantnej a ústavnej liečebno – preventívnej starostlivosti. V ambulantnej zdravotnej starostlivosti sa prevádzkujú ambulancie primárnej a sekundárnej starostlivosti, poskytujú sa služby na oddelení rádiodiagnostiky, klinickej biochémie, sterilizácie a na oddelení fyziatricko – rehabilitačnom, prevádzkovanie Zariadenia opatrovateľskej služby. Nemocnica s poliklinikou zamestnáva 80 zamestnancov z toho 7 lekárov, zdravotných sestier 32.

2. Vybrané údaje zo súvahy k 31.12.2001 ( v tis. Sk) :

Aktíva celkom:								    	89 433
- stále aktíva									81 943
- nehmotný investičný majetok					           	                     9	
- hmotný investičný majetok					  	  	81 934
- pozemky						       				     228	
- budovy, haly, stavby					  			69 752
- stroje a zariadenia, dopr. prostriedky, inventár	  				11 285
- iný hmotný investičný majetok			           				         0	
- nedokončené hmotné investície			       				     669	
- poskytnuté preddavky na HIM			           				         0
Obežné aktíva								    	  7 490
- zásoby								       		     581	
- pohľadávky							    		  6 120
- finančný majetok						       			     665
- ostatné aktíva – prechodné účty aktív		                  			     124
Cudzie pasíva:									23 611
- rezervy										         0
- dlhodobé záväzky								         0
	 krátkodobé záväzky							  	22 859
	 bankové úvery							                     0
 ostatné pasíva – prechodné účty pasív				                 752	        	 
3. Transformačné návrhy záujemcov
K transformačnému projektu vypracovaného štátnou príspevkovou organizáciou bol Ministerstvom zdravotníctva SR prijatý transformačný návrh záujemcu, Zdravotnícki zamestnanci Nemocnice s poliklinikou Medzilaborce a mesto Medzilaborce. Mesto Medzilaborce listom zo dňa 20. augusta 2002 oznámilo Ministerstvu zdravotníctva SR, že mesto odstupuje z procesu transformácie. Na základe týchto skutočností a stanoviska Ministerstva zdravotníctva SR zo dňa 25.9.2002, ministerstvo akceptuje ako jediného záujemcu Zdravotníckych zamestnancov Nemocnice s poliklinikou Medzilaborce, s tým, že vklad záujemcu bude znížený o príslušný podiel, ktorý predpokladalo vložiť mesto.

Zdravotnícki zamestnanci Nemocnice s poliklinikou Medzilaborce v zmysle § 2 ods. 8 písm. a) tansformačného zákona spĺňajú podmienku byť záujemcom v transformačnom procese.  Transformačný návrh záujemcu obsahuje aj ostatné zákonné náležitosti podľa § 4 ods. 1 transformačného zákona. 
Koncepčný návrh záujemcu vychádza z poznania objektívneho stavu financovania NsP Medzilaborce. Vychádza zo skutočnosti, že pri súčasnom financovaní zdravotnej starostlivosti, zdravotné poisťovne nie sú schopné navýšiť platby resp. objednať viac výkonov pre svojich poistencov. Región NsP Medzilaborce zaberá značnú rozlohu s nízkou hustotou osídlenia obyvateľstvom vyššej vekovej štruktúry. Na základe týchto skutočnosti záujemca po vzniku neziskovej organizácie plánuje zabezpečovať doterajší rozsah v poskytovaní zdravotnej starostlivosti v tomto okrese bez toho, aby sa rozšírila sieť. V ďalšej etape za podmienky zlepšenia financovania, koncepčný návrh uvažuje o zriadení ďalších odborných ambulancií. Po vzniku neziskovej organizácie sa predpokladá zachovanie Zariadenia opatrovateľskej služby, kde sa poskytuje starostlivosť občanom vyššieho veku so zdravotným postihnutím, ktoré nedovoľuje ich umiestnenie v sociálnom zariadené klasického typu.

4. Záver
Na základe schválených záverov transformačnej komisie zriadenej podľa § 8 transformačného zákona zo dňa 23.7.2002 a 2.12.2002 sa navrhuje vláde SR vydať rozhodnutie o transformácii štátnej príspevkovej organizácie Nemocnice s poliklinikou Medzilaborce a jej premenu na neziskovú organizáciu poskytujúcu všeobecne prospešné služby s názvom“ Nemocnica s poliklinikou Medzilaborce, n.o.” so sídlom  Komenského 134/4, Medzilaborce.